KOMMISSIONENS FORORDNING (EF) Nr. 455/95 af 28. februar 1995 om ændring af forordning (EØF) nr. 1547/87 og (EØF) nr. 1589/87, for så vidt angår interventionsorganernes opkøb af smør, og forordning (EØF) nr. 2191/81 og (EØF) nr. 570/88, for så vidt angår støtte til køb af smør og salg af smør til nedsat pris til bestemte kategorier af forbrugere og industrier

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved akten vedrørende Østrigs, Finlands og Sveriges tiltrædelse, særlig artikel 6, stk. 6, artikel 7a, stk. 1, første afsnit, og stk. 3, artikel 12, stk. 3, og artikel 28, og

ud fra følgende betragtninger:

Rådets forordning (EØF) nr. 985/68 af 15. juli 1968 om fastsættelse af almindelige regler for interventionsforanstaltninger på markedet for smør og fløde (2), senest ændret ved forordning (EØF) nr. 2045/91 (3), er blevet ophævet med virkning pr. 1. marts 1995 ved Rådets forordning (EF) nr. 2807/94 (4); nogle af reglerne i forordning (EØF) nr. 985/68 er blevet indføjet i artikel 6 i forordning (EØF) nr. 804/68 som ændret ved forordning (EF) nr. 2807/94; Kommissionens forordning (EØF) nr. 685/69 af 14. april 1969 om gennemførelsesbestemmelser for interventioner på markedet for smør og fløde (5), senest ændret ved forordning (EF) nr. 393/94 (6), er blevet nyaffattet i forbindelse med den tilpasning, der skete som følge af ophævelsen af forordning (EØF) nr. 985/68, og forordningen er ligeledes blevet ophævet med virkning pr. 1. marts 1995;

i Kommissionens forordning (EØF) nr. 1547/87 af 3. juni 1987 om gennemførelsesbestemmelser til forordning (EØF) nr. 777/87 for så vidt angår interventionsopkøb af smør (7), senest ændret ved forordning (EØF) nr. 1634/91 (8), i Kommissionens forordning (EØF) nr. 1589/87 af 5. juni 1987 om interventionsorganernes opkøb af smør (9), senest ændret ved forordning (EF) nr. 3337/94 (10), i Kommissionens forordning (EØF) nr. 2191/81 af 31. juli 1981 om støtte til smør, som købes af institutioner eller samfund, der ikke arbejder med gevinst for øje (11), senest ændret ved forordning (EF) nr. 3337/94, og i Kommissionens forordning (EØF) nr. 570/88 af 16. februar 1988 om salg af smør til nedsat pris og ydelse af støtte for fløde, smør og koncentreret smør til fremstilling af konditorvarer, konsumis og andre levnedsmidler (12), senest ændret ved forordning (EF) nr. 3337/94, er der henvisninger til bestemmelserne i forordning (EØF) nr. 985/68 og (EØF) nr. 685/69; disse forordninger bør tilpasses, så henvisningerne gælder forordning (EØF) nr. 804/68 og Kommissionens forordning (EF) nr. 454/95 (13), der anvendes fra den 1. marts 1995; endvidere bør forordning (EØF) nr. 1589/87 ændres, så der tillades interventionsopkøb af smør, som er fremstillet i en anden medlemsstat end det opkøbende interventionsorgans medlemsstat, og henvisningen i forordning (EØF) nr. 1547/87 til Kommissionens forordning (EØF) nr. 777/87 (14) bør ændres;

i forordning (EØF) nr. 2191/81 er det fastsat, at der for smørkøb ydes en støtte, hvor beløbet ikke er gradueret efter smørrets minimumsindhold af mælkefedt; i betragtning af det salg, der finder sted, og den markedssituation, der gør sig gældende for smør, bør det fastsættes, at støttebeløbet nedsættes for smør, der har et minimumsfedtindhold på 82 %, og der bør fastsættes en koefficient, som skal anvendes på denne støtte, når der er tale om smør, der har et minimumsfedtindhold på 80 %; støtten ydes til smørleverandøren på skriftlig begæring og efter fremlæggelse af et nummereret bevis, som er gyldigt en måned; for at lette administrationen bør medlemsstaterne kunne udvide bevisets gyldighedsperiode, så den bliver på indtil tre kalendermåneder;

Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

1. I forordning (EØF) nr. 1547/87 foretages følgende ændringer:

a) I artikel 1, stk. 1, andet afsnit, ændres »artikel 2, stk. 2, sidste afsnit, i Kommissionens forordning (EØF) nr. 685/69« til »artikel 4, stk. 5, i Kommissionens forordning (EF) nr. 454/95«.

b) Artikel 2 ændres således:

i) I indledningen ændres »artikel 1, stk. 4, i forordning (EØF) nr. 777/87« til »artikel 1, stk. 3, i forordning (EØF) nr. 777/87«.

ii) I første led ændres »artikel 1, stk. 3, i Rådets forordning (EØF) nr. 985/68« til »artikel 6, stk. 1, i forordning (EØF) nr. 804/68«.

c) I artikel 4, stk. 1, andet afsnit, indsættes som nyt led:

»- i det tilfælde, hvor transaktionerne vedrørende smør af den i artikel 2, første led, nævnte kvalitet ikke omfatter en mængde, der anses for tilstrækkelig til at være repræsentativ, de kriterier, der skal anvendes til at fastslå forholdet mellem priserne på det smør, for hvilket der er tilstrækkeligt mange transaktioner, og priserne på det smør, der er nævnt i artikel 2.«

d) Artikel 5, andet led, affattes således:

»- de smørmængder, der har været omfattet af et salgstilbud, der er registreret i overensstemmelse med artikel 4, stk. 5, i forordning (EF) nr. 454/95«.

2. I forordning (EØF) nr. 1589/87 foretages følgende ændringer:

a) Artikel 1, stk. 2 og 3, erstattes af følgende:

»Bestemmelserne i afsnit I i forordning (EF) nr. 454/95 anvendes på opkøb, som foretages i medfør af nærværende forordning, undtagen artikel 2, litra c), artikel 4, stk. 5, og artikel 5, stk. 1.«

b) Artikel 3 ændres således:

i) Stk. 1, andet led, affattes således:

»- hvis han skriftligt forpligter sig til af overholde bestemmelserne i artikel 5, stk. 3 og 4, i forordning (EF) nr. 454/95«.

ii) Stk. 2 affattes således:

»De pågældende deltager i licitationen, der er åbnet af interventionsorganet i en medlemsstat, enten ved indgivelse af et skriftligt bud med kvittering for modtagelse eller ved ethvert andet skriftligt kommunikationsmiddel med kvittering for modtagelse.«

c) Artikel 7, stk. 1, litra c), affattes således:

»c) det kølelager, hvor det skal leveres.«

d) I artikel 9 indsættes:

»forudsat at det er kontrolleret, at kravene i artikel 2 i forordning (EF) nr. 454/95 er opfyldt.«

3. I forordning (EØF) nr. 2191/81 foretages følgende ændringer:

a) Artikel 1, stk. 3, litra b), første led, affattes således:

»- som i den medlemsstat, hvor det er fremstillet, opfylder betingelserne i artikel 6, stk. 2, i forordning (EØF) nr. 804/68 og kravene ifølge national kvalitetsklasse, jf. bilag II til forordning (EF) nr. 454/95, og hvis emballage er mærket i overensstemmelse hermed«.

b) Artikel 2, stk. 1, affattes således:

»1. Støtten fastsættes til 139 ECU/100 kg smør.

For smør, der er nævnt i artikel 6, stk. 2, tredje led, i forordning (EØF) nr. 804/68, justeres det i foregående afsnit anførte støttebeløb med koefficienten 0,9756.

Ændres støttebeløbet, anvendes det nye støttebeløb for alle smørleverancer, der foretages på grundlag af det bevis, som er gyldigt for den måned, der følger efter den, hvor det nye beløb blev fastsat.

For et bevis med en gyldighedsperiode på mere end en måned gælder dog, hvis det nye beløb fastsættes inden den sidste måned i bevisets gyldighedsperiode, at det nye beløb anvendes for alle smørleverancer, der foretages fra begyndelsen af den måned, der følger efter den, hvor det nye beløb blev fastsat.«

c) Artikel 3, stk. 5, affattes således:

»5. Gyldighedsperioden for et bevis er den i beviset angivne kalendermåned. Overtagelsen kan dog ske fra den tyvende dag i måneden forud for den i beviset angivne kalendermåned og indtil den tiende dag i måneden efter den i beviset angivne kalendermåned.

Som undtagelse fra foregående afsnit kan medlemsstaterne fastsætte, at beviset er gyldigt i to eller tre kalendermåneder. I dette tilfælde skal de måneder, hvor det er gyldigt, være angivet på beviset, og overtagelsen kan ske fra den tyvende dag i måneden forud for den første af de i beviset angivne kalendermåneder og indtil den tiende dag i måneden efter den sidste af de i beviset angivne kalendermåneder.«

4. Artikel 1, litra a), første punktum, i forordning (EØF) nr. 570/88 affattes således:

»a) smør, der direkte og udelukkende er fremstillet af pasteuriseret fløde og i fremstillingsmedlemsstaten opfylder betingelserne i artikel 6, stk. 2, i forordning (EØF) nr. 804/68 og kravene ifølge national kvalitetsklasse, jf. bilag II til forordning (EF) nr. 454/95, og hvis emballage er mærket i overensstemmelse hermed.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. marts 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 169 af 18. 7. 1968, s. 1.

(3) EFT nr. L 187 af 13. 7. 1991, s. 1.

(4) EFT nr. L 298 af 19. 11. 1994, s. 1.

(5) EFT nr. L 90 af 15. 4. 1969, s. 12.

(6) EFT nr. L 53 af 24. 2. 1994, s. 11.

(7) EFT nr. L 144 af 4. 6. 1987, s. 12.

(8) EFT nr. L 150 af 15. 6. 1991, s. 26.

(9) EFT nr. L 146 af 6. 6. 1987, s. 27.

(10) EFT nr. L 350 af 31. 12. 1994, s. 66.

(11) EFT nr. L 213 af 1. 8. 1981, s. 20.

(12) EFT nr. L 55 af 1. 3. 1988, s. 31.

(13) Se side 1 i denne Tidende.

(14) EFT nr. L 78 af 20. 3. 1987, s. 10.